Dragi učenici!

U ponedjeljak ste pogledali videolekciju o futuru drugom i prepisali plan ploče. Danas ćemo riješiti nekoliko zadataka pa ćemo vidjeti je li vam sve jasno. Kad riješite današnje zadatke, u *Teamsu* u kanalu *Hrvatski jezik* napišite je li vam sve jasno, odnosno što vam nije jasno i postavite pitanja pa ću vam objasniti.

Evo prvo rješenja zadatka koji je bio postavljen na kraju lekcije.

**Odredi točnost tvrdnji tako da zaokružiš T (točno) ili N (netočno).**

Futur drugi izriče i nesvršene i svršene buduće radnje. T

Futur drugi izriče samo radnje koje su se dogodile prije koje druge

buduće radnje. N

Futur drugi izriče radnje koje su se dogodile prije druge buduće radnje

ili radnje istodobne s drugom budućom radnjom. T

Futur drugi može se zamijeniti prezentom i nesvršenih i svršenih glagola. N

**ZADATCI**

**Riješi sljedeće zadatke u bilježnici. Točne odgovore dobit ćeš na sljedećem satu. Ponavljam, u *Teamsu* u kanalu *Hrvatski jezik* napiši je li ti sve jasno, odnosno što ti nije jasno o futuru drugom. Slobodno postavite pitanja.**

**1. Prepiši iz teksta glagole u futuru prvom i futuru drugom.**

Veliko će se zlo još večeras dogoditi. Starješine našega sela u noći će provrtati

nasip vode Zlovode i voda će proširiti rupu. Ako nasip ne bude izdržao, voda će

potopiti sve pak će biti more gdje bijaše prije selo dušmansko. Ako se to bude

dogodilo, stradat će i naše selo.

(prema tekstu *Regoč* I. Brlić-Mažuranić)

\*dušmansko – neprijateljsko

futur prvi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

futur drugi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Prepiši rečenice tako da jedan glagol napišeš u futuru prvom, a jedan glagol**

**u futuru drugi. Pazi na redoslijed radnji u rečenicama.**

a) Kad (*popravljati*, 1. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_ automobil, svi

(*pomagati*, 3. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

b) (*biti*, 2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_ nagrađen ako dobro (*učiti*,

2. os. jd.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

c) (*kupiti*, 1. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_ novi hladnjak ako

(*imati*, 1. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ dovoljno novaca.

d) Ako (*popraviti*, 2. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_ automobil,

(*moći*, 2. os. mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ putovati na more.

**3. Prepiši rečenice tako da futur drugi zamijeniš prezentom.**

a) Ako budeš pogriješio, moći ćeš ispraviti pogrešku.

b) Ako me budeš zamolio, pomoći ću ti.

c) Nećeš znati ako ne budeš naučio.

d) Kad budem saznala, javit ću ti.

**4. Napiši točno sljedeće pogrešno napisane rečenice.**

a) Kupit ću ako ću imati novaca.

b) Ako ćeš me pozvati na rođendan, doći ću.

c) Slušat ću radio dok ću pisati zadaću.

d) Stigneš li prvi, dobiti ćeš medalju.

e) Kad dođe proljeće, budem počeo učiti.